بېلاروس له افغانستان سره د سوداګرۍ پر پراختیا ټینګار وکړ

د افغانستان د صنعت او سوداګرۍ وزارت د بېلاروس د صنعت له مرستیال کازینتاسو اندرو د څرګندونو له مخې ویلي، چې هېواد یې غواړي له افغانستان سره سوداګرۍ ته پراختیا ورکړي.
د یاد وزارت په خبرپاڼه کې راغلي، چې اندرو دا خبرې د صنعت او سوداګرۍ وزارت له چارسمبالي نورالدین عزیزي سره په لیدنه کې کړې دي.
د خبرپاڼ له مخې؛ د غونډې په په بهیرکې دا هوکړه هم وشوه، چې د دواړو خواوو ترمنځ به د "سوداګریزو او اقتصادي اړیکو پراخولو" لپاره ګډ نندارتونونه او سوداګریزې غونډې ترسره شي.
ویل کیږي، چې د صنعت او سوداګرۍ وزارت په دې خبرو اترو کې د متوازنې سوداګرۍ پر اړتیا ټینګار کړی دی.

#ArianaNews #Belarus #Afghanistan